Eugenijus Jovaiša

**Eugenijus Jovaiša** (g. 1950 m. balandžio 24 d. Klaipėdoje) – Lietuvos archeologas, dėstytojas, politikas.

## Biografija
1973 m. baigė istoriją Vilniaus universitete. 1988 m. istorijos mokslų kandidatas, nuo 1989 m. docentas, nuo 2008 m. profesorius, nuo 2009 m. Lietuvos Mokslų Akademijos narys ekspertas, nuo 2011 m. Lietuvos Mokslų Akademijos tikrasis narys.

1972–1977 m. dirbo Kultūros ministerijos Mokslinės metodinės kultūros paminklų apsaugos taryboje. 1977–2016 m. Vilniaus pedagoginio instituto dėstytojas, 1990–1991 m. Istorijos fakulteto dekanas, 1991–1993 m. prorektorius, 1991–2007 m. Baltų proistorės katedros vedėjas, 2007–2016 m. Istorijos fakulteto dekanas.

1994–2016 m. periodinio leidinio „Istorija“ redakcinės kolegijos pirmininkas, nuo 2009 m. „Lituanistica“ žurnalo vyr. redaktorius, Valdovų rūmų paramos fondo steigėjas.

2016–2024 m. Lietuvos Respublikos Seimo narys, nuo 2024 m. Lietuvos kultūros instituto vyresnysis mokslo darbuotojas.

## Mokslinė veikla
Tyrimų svarbiausios sritys: I a. – V a. vidurio vakarų baltų etninė istorija, vakarų baltų / aisčių materialusis ir dvasinis paveldas. Tyrinėjo Raudonėnų, Plinkaigalio, Lauksvydų, Krūvandų (Vilkijos seniūnija), Rupunionių, Šaukėnų, Dauglaukio, Vėluikių kapinynus.

## Bibliografija
* Lietuvos TSR archeologijos paminklai ir apsauga, su J. Markelevičiumi, 1976 m.
* Žvilgsnis į „Aukso amžių“: baltai pirmaisiais amžiais po Kristaus, skaitmeninė knyga, 1998 m.
* Lietuva iki Mindaugo, 1999, skaitmeninė knyga (redaktorius, sudarytojas, vienas iš autorių).
* Lietuva iki Mindaugo, 2003, poligrafinis leidinys (redaktorius, sudarytojas, vienas iš autorių).
* Gimtoji istorija. Nuo 7 iki 12 klasės, skaitmeninė knyga, 2002 m., 1 leid.
* Gimtoji istorija. Nuo 7 iki 12 klasės, skaitmeninė knyga, 2003 m., 2 leid.
* Gimtoji istorija. Nuo 7 iki 12 klasės, skaitmeninė knyga, 2002 m., 3 leid.
* Atstatykime Lietuvos valdovų rūmus, skaitmeninė knyga,, 2003 m.
* Įdomioji Lietuvos istorija: Lietuvos valstybingumo istorija nuo seniausių laikų iki mūsų dienų, skaitmeninė knyga, 2004 m. (projekto vadovas, vienas iš autorių ir sudarytojas).
* Įdomioji Lietuvos istorija: Lietuvos meno istorija nuo seniausių laikų iki mūsų dienų, skaitmeninė knyga, 2005 m. (projekto vadovas, vienas iš autorių ir sudarytojas).
* Įdomioji Lietuvos istorija: Lietuvos visuomenės istorija nuo seniausių laikų iki mūsų dienų, skaitmeninė knyga, 2006 m. (projekto vadovas, vienas iš autorių ir sudarytojas).
* Įdomioji Lietuvos istorija: Lietuvos valstybingumo, meno ir visuomenės istorija istorija nuo seniausių laikų iki mūsų dienų (trilogija), skaitmeninė knyga, 2007 m. (projekto vadovas, vienas iš autorių ir sudarytojas).
* Lietuva 1009–2009 m., skaitmeninė knyga, 2009 (projekto vadovas, vienas iš autorių ir sudarytojas).
* Aisčiai. I knyga. Kilmė, Vilnius: Edukologija, 2012.
* Aisčiai. I knyga. Kilmė, Vilnius: Elektroninės leidybos namai, 2012 (skaitmeninė knyga).
* Aisčiai. II knyga. Raida, Vilnius: Lietuvos edukologijos universiteto leidykla, 2014.
* Aisčiai. Lietuvių ir Lietuvos pradžia, Vilnius: Lietuvos edukologijos universiteto leidykla, 2016.
* The Aestii. The Western Balts. Kaunas: Vytauto Didžiojo universiteto leidykla, 2020.
* Kapai ir žmonės, Vilnius: Unseen Pictures, 2020.
* Aisčiai. Radiniai, Vilnius, 2023.
* Aisčiai. Palikimas, Vilnius, 2024.

## Šaltiniai